KK園區

KK園區（粵音：kei1 kei1 jyun4 keoi1）係個經營電訊詐騙、標參勒索、人口販賣同埋活摘器官等生意嘅地方，舊陣時叫做AA園區，因為個名同啲衰嘢揚嗮開去、通嗮天所以要改做而家呢個名。呢笪地方喺緬甸妙瓦底邊緣，即係泰國莫伊河隔離，喺美索機場揸車過去都淨係要12分鐘車程。 歷史 呢個園區喺2019年至2021年期間起，去到2023年都仲有額外嘅工程進行緊。傳媒收集同報道咗幾廿間呢啲詐騙工場嘅資料。 根據DW嘅報導，喺泰國邊境附近，最少有12個相關嘅詐騙地點。 喺2022年8月，緬甸軍政府大規模將苗瓦迪幾百間網絡詐騙公司冚檔，迫使呢啲公司搬嗮去仰光。 之後，軍政府嘅邊防部隊據點受到克倫民族聯盟（KNU）同佢哋嘅附屬組織嘅武裝份子襲擊。克倫民族聯盟係一個控制克倫邦部分地區嘅民族武裝組織。好多KK園區嘅詐騙行動喺襲擊期間暫停咗。 喺2023年6月7號，泰國當局宣佈佢哋已經停止向KK園區同埋水溝谷供電，因為緬甸軍政府冇續簽電力供應合約。 詳情 KK園區主要從事人口販賣，多年嚟都以東南亞國家為主，主要係平價勞動力。人蛇集團喺呃呃氹氹掂啲求職者之後，轉手就交易賣畀第個人，有啲求職者會畀人賣到泰國、緬甸、越南、柬埔寨同埋老撾，甚至去到杜拜。 國際救援組織（GASO）成員話，受害者喺轉賣之後仲可以二次轉賣，或者賠錢，意思即係毀約，但需要畀贖金，仲唔一定可以出返嚟。如果送到去KK園區，基本上就係出唔返嚟，嗰道係人生嘅終點。 詐騙集團用各種名義釣魚嚟呃人，例如觀光、求職廣告、買辦、產業交流等。 KK園區個名畀人有高人工、高獲利嘅諗法，實際上入面充滿住黃賭毒，而且詐騙盛行。 有少部分人雖然係畀人呃入去嘅，但係後嚟詐騙成績唔錯，抑或染上毒癮，於是決定留低做賊繼續搵錢。 影視作品 喺2025年出街嘅一套香港無線電視古裝喜劇《痞子無間道》入便，由袁雨就（曹永廉扮）創立嘅詐騙園區嗌做「基基園區」（粵拼：gei1 gei1 jyun4 keoi1），係KK園區嘅粵語食字，劇入便講園區啲人用高人工嚟呃求職者入去，實則去到之後就要脅佢哋寫家書畀屋企人同埋親朋戚友呃贖金，呃都渣都冇嗰陣仲要被迫賣血、做咕喱，呢啲都喺度影射緊現實嘅KK園區。 睇埋 皇樂園區 參考